nl nl af nl af af af af nl nl nl nl af af af af af af af pl af af de af nl ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Jurie Viljoen het ook 'n boekie geskryf, `Pioniers van die Dorsland', waarin die Trekgeskiedenis bondig saamgevat is, die lief en leed van die lewe in Angola vertel is, die trek na en vestiging in Suidwes- Afrika opgesom is en wat afsluit met karaktersketse en vertellinge van 'n klompie besondere nasate. Faan van der Merwe het 'n 4x4- tog gereël vanaf Rietfontein (Gobabis) al met die trekroete langs, deur Boesmanland, verby Kaudom, die Okavango, Etosha, Rusplaas en Otjovasando tot by Swartbooisdrift. 'n Tog van meer as 2000 km. Die 21 voertuie en 59 persone se ouderdomme het gewissel tussen 10 maande en 80 jaar! 'n Kyknet- filmspan ander leiding van Marius Bakkes het die tog ook meegemaak. Die opname  is verskeie kere op Kyknet gebeeldsend en het vir Swartbooisdrift weer deeglik op die kaart geplaas. Verder was daar 'n menigte ander aktiwiteite soos samesang, volkspele, jukskei, uithouritte met perde en ander boeresport.
Op die voorlaaste dag het die feesgangers opgetrek na die koppie waar die monument staan en `n paar grafte lê. 'n Derde gedenksteen wat die feeskomitee vir die geleentheid laat maak het, is in die monument vasgemessel en deur oom ET Meyer onthul. Feesgangers het elkeen weer `n klip gestapel vir toekomstige aanwending op die terrein. Voortrekkers het `n pragtige vlag- tablo aangebied nadat die verrigting met 'n erediens ingelui is.
Daarna het die feesgangers afbeweeg na die rivier en het Faan van der Merwe die presiese iigging van die historiese drif aangedui. 'n Paar jong manne is saam met Faan die water in om te wys dat dit nie dieper is as tot ander die arms nie en dat daar 'n klipbank is wat tot aan die oorkantste oewer onder die water strek. Terwyl Psalm 146 oor die water van die Kunene gejuig het, het feesgangers as't ware vir hulself gesê: 'Ons kom weer!'
*Foto van die reëlingskomitee:
Agter van links na regs is Polla Swart, Faan van der Merwe, Peet Harmse. Polla Steyn (Sekretaris). Faan Oosthuizen (Tesourier), Jurie Viljoen, Callie Opperman (Voorsitter) en Naas Labuschagne.
Voor van links na regs is Johan van Zyl (Terrein- bestuurder) en Basie Prinsloo.
18 tot 23 Augustus 2001
Die reëlingskomitee het, onder leiding van dr. Callie Opperman, in 2000 'n besoek aan die Kunene gebring om 'n geskikte kampeerterrein te identifiseer en ook goeie verhoudings met die plaaslike bevolking te vestig.
Die terreinkomitee van Johan van Zyl het uiteindelik 'n reuse- taak verrig, al het 'n tropiese sikloon in Angola geweldige oorstromings aan die oewers by die beoogde kampterrein in vroeg Mei 2003 veroorsaak. Gelukkig was Danie Venter, 'n nasaat, op daardie stadium op Ruacana besig met 'n bou- projek en het by van sy implemente en 'n drywer beskikbaar gestel om die terrein gelyk te maak.
Drie reuse markiestente, veldtoilette, koelgeriewe, 'n mediese tent, telefoongeriewe en 'n kiosk vir etes en verversings het vir die meer as 730 feesgangers in die Humpata- en Mambolo- kampe 'n ware fees atmosfeer verseker. Die herontmoeting van familie en kennisse uit alle uithoeke van Suid- Afrika en Namibia was iets om te aanskou.
`n Besondere program is oor die vyf dae gevolg. 'n Perdekommando en ook ossewa met ongeleerde osse het reeds op 17 Augustus vanaf Ruacana vertrek. Eredienste tydens die fees is waargeneem deur dr. Callie Opperman, ds. Hannes Viljoen en pastoor Lourens du Plessis (almal Angolatrekker- nasate), asook ds. Koos Kruger. Jurie Viljoen, Fanie Viljoen en Faan van der Merwe het die Dorslandgeskiedenis laat herleef en Polla Steyn het in sy feesrede gesê die nageslagte kan verseker dat die opoffering en lyding van hul voorsate nie te vergeefs was nie, deur as Afrikaner- kultuurgroep uitmuntend te presteer, hul Christelike weardestelsel uit to leef en inspirende leiers te kweek om van Afrika 'n beter plek te help maak vir al sy mense.
'n Besondere toevoeging tot die fees was die ossewa van Giel Boshof - getrek deur plaaslike osse, wat eers na `n uiterste logistieke oefening bekom is, geleer en weer van die hand gesit moes word. Dit het as agtergrond vir vele foto's gedien en is ook 'n paar ritte onderneem.
Feesgangers in die tent van samekoms
Giel Boshoff se ossewa
Polla Steyn lewer die feesrede en Callie Opperman
ET Meyer, wat die 2001- gedenksteen onthul het, en Callie Opperman
Die vloer van Swartbooisdrift word verken